Jaïdi a tunéziai válogatott állandó tagja, Roger Lemerre szövetségi kapitány a 2006-os világbajnokság tunéziai keretébe is beválasztotta. A tornán Tunézia kezdőmérkőzésén gólt szerzett Szaúd-Arábia ellen, így a mérkőzés 2–2-vel végződött. Korábban játszott még a 2004-es Afrikai Nemzetek Kupáján, amit válogatottja meg is nyert, valamint a 2002-es világbajnokságon is részt vett. A 2008-as Afrikai Nemzetek Kupáján ő volt a válogatott csapatkapitánya, ahol egészen a negyeddöntőig jutottak.